แรงซื้อ “พลังงาน-ลีสซิ่ง” ดัน SET ปิดเช้าบวก 6 จุด
SET ปิดเช้าเพิ่มขึ้น 6 จุด รับแรงซื้อพลังงาน-ลีสซิ่ง ช่วงบ่ายคาดแกว่งไซด์เวย์ให้แนวรับ 1,560 จุด และแนวต้าน 1,575 จุด
SET ปิดเช้าเพิ่มขึ้น 6 จุด รับแรงซื้อพลังงาน-ลีสซิ่ง ช่วงบ่ายคาดแกว่งไซด์เวย์ให้แนวรับ 1,560 จุด และแนวต้าน 1,575 จุด
10 พ.ค. 2566

นายณัฐพล คำถาเครือ ผู้อำนวยการฝ่ายวิเคราะห์หลักทรัพย์ บล.หยวนต้า (ประเทศไทย) กล่าวว่า ตลาดหุ้นไทยช่วงเช้าปรับขึ้นในทิศทางบวกได้เล็กน้อยสวนทางตลาดหุ้นเอเชียที่ส่วนใหญ่เคลื่อนไหวในแดนลบ โดยได้รับแรงซื้อหุ้นกลุ่มพลังงานสะท้อนจากราคาน้ำมันดิบปรับขึ้นเมื่อคืนนี้หลังจากสหรัฐมีแผนซื้อคืนน้ำมันดิบกลับเข้าคลังสำรองทางยุทธศาสตร์
โดยมีแรงซื้อหุ้นกลุ่มไฟแนนซ์เข้ามาคึกคัก เนื่องจากนักลงทุนมองว่าการแข่งขันทางธุรกิจน่าจะลดลงหลังจาก บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD จะซื้อคืนหุ้น บริษัท เงินสดทันใจ จำกัด 49% จากธนาคารออมสิน
แนวโน้มดัชนีช่วงบ่ายคาดตลาดแกว่งไซด์เวย์ พร้อมให้แนวรับ 1,560 จุด และแนวต้าน 1,575 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,139.20 ล้านบาท ปิดที่ 134.00 บาท เพิ่มขึ้น 0.50 บาท
MTC มูลค่าการซื้อขาย 1,419.78 ล้านบาท ปิดที่ 39.75 บาท เพิ่มขึ้น 2.75 บาท
SAWAD มูลค่าการซื้อขาย 1,266.42 ล้านบาท ปิดที่ 60.00 บาท เพิ่มขึ้น 1.50 บาท
TIDLOR มูลค่าการซื้อขาย 1,236.09 ล้านบาท ปิดที่ 26.50 บาท เพิ่มขึ้น 3.40 บาท
DELTA มูลค่าการซื้อขาย 919.75 ล้านบาท ปิดที่ 77.75 บาท ลดลง 1.00 บาท